’दोस्तो साढ़ी हड़ताल दा कारण साढ़ी मजबूरी। मुद्दतें थमां मजूरें ने बे-न्याई होंदी औऐ दी ऐ। मजूर तबका जुल्म दा शकार होंदा आया ऐ। बेक्यासी दुनियां ने कदैं बी इद्दे उप्पर तरस नेईं खादा। कड़कदियां धुप्पा, भर स्यालै कम्म करदा, पत्थर भनदा, मिट्टी पुटदा फैक्टरियें च कम्म करदा, अपनी जिंदू गी खतरै च पांदा। कोदे लेई? इस ढिड्डे दी खातर। इस पेट गी भरने लेई बो नेईं। कम्म करने परैंत बी, भर धुप्पा बिन बसोंतै रोड़े कुट्टनै परैंत बी समें उप्पर मजूरी नेईं पौऐ। किन्ना जुल्म ऐ। न्हेर ऐ! जिंदै कारण ए लोक ऐशा करदे न उनैं गी ए नफरत कन्नै दिखदे, दिक्खी नेईं सखांदे। शर्म! शर्म! !’